b"\n_START_ARTICLE_\nIlli Broman\n_START_PARAGRAPH_\nIlli Broman (oikealta nimelt\xc3\xa4\xc3\xa4n Markku Helge Ilmari Broman) on suomalainen muusikko, s\xc3\xa4velt\xc3\xa4j\xc3\xa4 ja multi-instrumentalisti. _NEWLINE_Broman aloitti uransa sessiomuusikkona. Vuonna 1977 h\xc3\xa4n sijoittui Wiem\xc3\xa4ri-band yhtyeens\xc3\xa4 kanssa Rockin SM-kilpailuissa kolmanneksi. Saman vuoden kilpailun voitti Jimi Sum\xc3\xa9n, jonka yhtyeeseen Broman pian liittyi. Kaksikko soitti hetkellisesti my\xc3\xb6s Maukka Perusj\xc3\xa4tk\xc3\xa4n yhtyeess\xc3\xa4._NEWLINE_Vuonna 1982 Poko Rekords julkaisi Bromanilta sooloalbumin I'm Right, joka edustaa tyylilt\xc3\xa4\xc3\xa4n uuden aallon syntikkapoppia. Broman soitti levyll\xc3\xa4 itse kaikki instrumentit, hoiti lauluosuudet sek\xc3\xa4 tuotti ja miksasi albumin. Levyst\xc3\xa4 ei kuitenkaan tullut myyntimenestyst\xc3\xa4._NEWLINE_Broman on soittanut muun muassa Albert J\xc3\xa4rvisen, Dave Lindholmin, Maukka Perusj\xc3\xa4tk\xc3\xa4n ja Hasse Wallin yhtyeiss\xc3\xa4. H\xc3\xa4n on toiminut my\xc3\xb6s \xc3\xa4\xc3\xa4nitt\xc3\xa4j\xc3\xa4n\xc3\xa4, tuottajana, miksaajana ja roudarina. Lis\xc3\xa4ksi Broman on s\xc3\xa4velt\xc3\xa4nyt klassista ja elokuvamusiikkia esimerkiksi nimill\xc3\xa4 Illi Broman Symphonyorchestra ja Rio Swinging Quintet. H\xc3\xa4n on toiminut my\xc3\xb6s Kotiteollisuuden lavateknikkona."